На основу члана 55, 57. и члана 60. став 1. тачка 1) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-57/2019-04 од 21.10.2019. године, Општинска управав општине Љубовија, дана 08.11.2019. године, објављује:

**ПОЗИВ ЗА ПОДНОШЕЊЕ ПОНУДА**

**у отвореном поступку јавне набавке број ЈН 54/2019**

***Радови на санацији и адаптацији сале за физичко, спољних терена и уклањање напуштеног објекта старе ОШ „Петар Враголић“ у Љубовији***

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: отврени поступак

**Врста предмета јавне набавке**: радови

**Опис предмета јавне набавке, назив и ознака из општег речника набавке:** грађевински радови на санацији и адаптацији сале за физичко, спољних терена и уклањање напуштеног објекта старе ОШ „Петар Враголић“ у Љубовији, према спецификацији наведеној у конкурсној документацији.

**Назив и ознака из општег речника набавке**:

45111100 – радови на рушењу ;

45261000 – крововезачки, кровопокривачки и са њима повезани радови;

45262700 – адаптација зграда;

45420000 – радови на уградњи столарије;

45454000 – радови на реконструкцији;

45350000 – машинске инсталације

45311000 – радови на постављању електричних инсталација и електро-монтажни радови;

45331100 – радови на инсталацији централног грејања;

45332000 – водоинсталатерски радови и радови на инсталацији одвода;

45421000 – столарски радови и уградња столарије

**Критеријум за доделу уговора:** „најнижа понуђена цена“

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници Наручиоца [www.ljubovija.rs](http://www.ljubovija.rs) .

**Начин подношења понуде и рок:** Понуде се могу достављати лично или путем поште, на адресу Наручиоца – Општинска управа општине Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка радова – Радови на санацији и адаптацији сале за физичко, спољних терена и уклањање напуштеног објекта старе ОШ „Петар Враголић“ у Љубовији, редни број ЈН 54/2019. Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је  **09.12.2019.** године до **12,00** часова.

**Место, време и начин отварања понуда:** Јавно отварање понуда обавиће се **09.12.2019.** године у **12,30** часова у просторијама Oпштинске управе општине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено и оверено овлашћење за учешће у поступку отварања предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др).

**Рок за доношење одлуке:** Наручилац ће одлуку о додели уговора о јавној набавци донети у року од 10 дана од дана јавног отварања понуда.

**Лице за контакт:** Младен Ђокић, службеник за јавне набавке, тел. 015/561-582 и Александар Перић, помоћник председника општине за инфраструктурне пројекте, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-57/2019-04

Датум: 08.11.2019. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**